TULD JERUUSALEMMAST
Shalom, kallid sõbrad! Mul on rõõm teiega ühineda!
Usun, et see õpetus kinnitab teid Messias Jeesuses.
Räägin täna millestki, mis on meie elus väga tähtis.
On mitmeid tähtsaid asju, kuid kõige tähtsam
on tunda Jumalat ja Tema armu.
Avame 1. Moosese raamatu 1:22 -
"Pärast neid sündmusi pani Jumal Aabrahami proovile
ning ütles temale: 'Aabraham!' Ja ta vastas: 'Siin ma olen!'
Ja tema ütles: 'Võta nüüd Iisak, oma ainus poeg, keda sa armastad,
ja mine ... (heebrea k. lech lecha)'"
Peatume siin.
Kus oleme näinud sõnu 'lech lecha'?
1. Moosese raamatu 12. peatükis. Selle kirjakoha nimi ongi 'Lech lecha'.
"Ja Issand ütles Aabramile ..." Ta nimi oli siis veel Aabram.
Jumal polnud tema nime veel Aabrahamiks muutnud.
"Ja Issand ütles Aabramile: 'Mine omalt maalt,
omast sugukonnast ja isakojast maale, mille ma sulle näitan!'"
"Lech lecha! Mine oma sisimasse, oma südame sügavusse!
Kutsun sind sinna, kõige pühamasse paika,
mind kuulama."
Jumal lõi inimesse erilise sisemuse.
Taavet ütles: "Kiida, mu hing, Issandat,
ja kogu mu sisemus (algteksti järgi) tema püha nime."
Võta ja mine sinna, oma sisimasse! Lech lecha!
Jumal ütles Aabramile 12. peatükis, kui ta polnud veel Aabraham:
"Lech lecha, jäta oma sünnimaa mentaliteet,
oma isakodu ja kasvukeskkonna kurjus,
ja alusta uut elu!"
Ja sama ütleb Jumal ka siin: "Lech lecha!"
Nüüd saadab Ta Aabrahami Moorija mäele.
12. peatüki 'lech lecha' tähendas uut algust.
Ka 22. peatükk on Aabrahami jaoks uus algus.
See puudutab kogu Iisraeli rahvast,
või õigupoolest kogu maailma.
Seda on tähtis mõista.
Kui Aabraham poleks 12. peatükis lahkunud, Iisraeli rahvast poleks.
Siis poleks ka Jeesust.
Mis on 12. peatükis tähtsaim?
Kõik rabid ja pastorid õpetavad, et peatüki tähtsaim salm on see,
mis näib meie silmis lihtne,
kuid on Jumala silmis otsustava tähtsusega.
See on salm 4 -
"Ja Aabram läks, nagu Issand teda käskis..."
On tähtis teha seda, mida Jumal ütleb.
Aabraham, kes polnud veel Aabraham, oli väga rikas.
Tal polnud kerge minna kogu oma varandusega
teise maale, kus ta polnud kunagi käinud.
Jumal juhatas teda, aga ta ei teadnud, mis ees ootab.
Aabraham siiski läks.
Imestame tihti, miks meie usk ei tööta.
Oleme saanud usu elavalt Jumalalt.
Tema Sõna on külvanud meisse ususeemneid.
Usk hakkab tööle, kui teeme, mida Jumal ütleb.
See polnud Aabrahami jaoks seal Kahejõemaal kerge.
Ta polnud veel Kaananimaal,
mida hakati hiljem Iisraelimaaks nimetama.
Polnud kerge võtta seda kõike ja lahkuda.
Ometi ta tegi seda, sest ilmselt Ta tundis Jumalat.
Tal oli isiklik suhe Jumalaga.
Kui sa kedagi ei tunne, ei saa sa tema lubadusi usaldada.
Tema usaldatavuse suhtes pole kogemust.
Aabrahamil oli selle Jumalaga kogemus.
Ta ei läinud niisama lihtsalt.
Tihti mõeldakse, et see oli Aabrahami esimene kogemus Jumalaga.
Usalduse kasvamiseks on vaja palju häid kogemusi.
Aastatega õpid, kelle sõnale võib loota.
Kui keegi tundmatu ütleb sulle: "Mine ja ma õnnistan sind,"
siis kuidas sa tead, mis sind ees ootab?
Paljud usklikudki elavad sellistes kahtlustes.
Nad tegelikult ei tunne Jumalat.
Jumal ütleb neile: "Tee seda", aga nad ei tee,
sest nad pole kindlad selles, et see on Jumal,
kes nende südames räägib,
või ehk teiste inimeste, Piibli, palve või olukordade kaudu.
Tuleb arendada suhe Jumalaga.
Usun, et Aabrahamil oli selline suhe.
Antud etapis oli see juba sügav.
Maailma rahvad, paganad,
ei tundnud Jumalat,
kui Ta ütles Aabrahamile: "Lech lecha!"
Need sõnad tuletasid Aabrahamile mõningaid mälestusi meelde.
Suhe oli juba nii sügav,
et tema usk oli kasvanud kindlaks veendumuseks Jumalasse.
Roomlaste kiri meenutab, et Aabrahamil oli nii tugev usk,
et ta uskus, et Jumal äratab Iisaki surnuist üles.
Aabraham läks, teadmata, et Jumal ta peatab.
Iisak oli tema silmatera, kelle Jumal oli talle tõotanud.
Ometi ta ei kaevelnud: "Kuidas sa saad ta minult ära võtta?"
Jumal räägib siin kogu maailmale oma tulevasest Pojast.
Mida Iisak oma isale ütleb?
Kuuletudes käsule 'lech lecha' polnud Aabraham enam üksi.
Saara oli viljatu ja neil polnud lapsi.
Mäletate ju, kuidas Iisak sündis?
Ta oli tõotatud poeg.
Tema nimi tuleb sõnast 'naerma', sest Saara naeris.
Saara polnud kunagi sünnitanud ja Aabraham oli juba 100-aastane.
Jumal andis neile siiski poja.
Aabraham polnud enam üksi, kui ta kuuletus käsule 'Lech lecha'.
Jumala tõotus oli temaga. Ta usaldas Jumalat täielikult.
Aabraham võttis kaasa põletuspuud ja kõik muu vajaliku.
1. Moosese 22:7: " Ja Iisak rääkis oma isa Aabrahamiga ning ütles: 'Isa!'
Ja tema vastas: 'Siin ma olen, mu poeg!'
Siis ta ütles: 'Näe, siin on tuli ja puud,
aga kus on ohvritall?'"
Põhjendatud küsimus.
Iisak oli harjunud sellega,
et kaasas oli ka tall, mitte ainult puud ja tuli.
Ohvrit oli samuti vaja.
"Ja Aabraham vastas:
'Küllap Jumal vaatab enesele ohvritalle, mu poeg!'"
Ristija Johannes ütles Jeesust nähes:
"Ennäe, Jumala Tall, kes võtab ära maailma patu!"
Kas patud painavad endiselt südant, kuigi väidad end Jeesusesse uskuvat?
Miks sa seda koormat ise kannad?
Anna see Jeesusele!
Jeesus on Jumala Tall, kes kandis maailma patud.
Kui usud oma südames ja tunnistad oma suuga,
et Jeesus on Jumala Poeg, kes tõusis surnuist,
anna oma patud Talle, vabane ning ela Jumala armus ja tões!
Niisiis, põhjendatud küsimus. Aabraham vastab sellele kaunilt.
"'Küllap Jumal vaatab enesele ohvritalle, mu poeg!'
Nõnda läksid mõlemad üheskoos."
Neil oli täiuslik side, nagu Isal ja Pojal taevas.
Meil pole kolme jumalat. Issand hoidku selle eest!
See räägib Isa ja Poja täielikust osadusest.
Juudi targad õpetavad, et nendega oli ka Eliezer.
Eliezer tähendab 'Jumal on mu abi'.
See tähendab Püha Vaimu.
See räägib Isa ja Poja osadusest.
"Nõnda läksid mõlemad üheskoos.
Ja kui nad jõudsid paika, millest Jumal temale oli rääkinud,
ehitas Aabraham sinna altari, ladus puud,
sidus kinni oma poja Iisaki ja pani ta altarile puude peale.
Ja Aabraham sirutas käe ja võttis noa, et tappa oma poeg.
Aga Issanda ingel hüüdis teda taevast ja ütles: 'Aabraham, Aabraham!'
Ja ta vastas: 'Siin ma olen!'
Siis ta ütles: 'Ära pane kätt poisi külge
ja ära tee temale midagi,
sest nüüd ma tean, et sa kardad Jumalat
ega keela mulle oma ainsat poega!'
Ja Aabraham tõstis oma silmad üles, vaatas,
ja ennäe, üks jäär oli rägastikus sarvipidi kinni."
Ta nägi jäära, kes on võrdpilt Messias Jeesusest.
Siit sai, muide, alguse pasunatepüha.
Aabraham ohverdas selle jäära ning sai sealt jäära sarve ehk šofari.
See on šofaripuhumise mälestuspäev.
Jumal on nii hea, nii täis armu ja armastust,
et Ta näitab siin, mida Ta tahtis hiljem teha.
Jeesus ütles Johannese 3:16:
"Sest nõnda on Jumal maailma armastanud,
et ta andis oma ainusündinud Poja,
et ükski, kes temasse usub, ei läheks hukka,
vaid et temal oleks igavene elu."
Mida me sellest loost õpime?
"Ja Aabraham pani sellele paigale nimeks
'Issand näeb'."
See on huvitav koht. Morija mägi.
See oli koht, kust Jeesus ajas välja kauplejad.
See on koht, kuhu Jeesus naaseb.
See on Jeruusalemmas.
Kõik tuleviku sündmused
on seotud Jeruusalemmaga.
Räägin praegu siiski Aabrahami usaldusest,
sügavast suhtest Jumalaga.
Ilma usuta on võimatu Jumalale meelepärane olla.
Kui Talle läheneda, 'karev', mis tuleb sõnast 'korban' ehk ohver,
ja 'krav' ehk võitlus,
ei tähenda see, et Talle lähenetakse korra ja kõik.
Ei, vaid suhet Temaga tuleb arendada iga päev.
Elus võib vahel ka raskeid olukordi olla,
kuid need ei takista sul Talle läheneda.
Nagu Heebrealaste kiri ütleb, "tuleb uskuda, et Jumal on
ja et ta annab palga neile, kes teda otsivad."
Aabraham otsis Jumalat.
Tal oli lähedane suhe Jumalaga.
See on igapäevane lähenemine,
Tema armu ja tõe tundma õppimine.
See on igapäevane enesesalgamine ja alandumine.
"Isa, ma vajan Sind!"
"Isa, tahan Sind kuulda ja Sinu tahtes käia."
Seepärast avad Jumala Sõna ja loed seda,
mitte üksnes ajalooliste lugudena Aabrahamist, Iisakist, Jaakobist
või Jeesusest ja apostleist,
vaid loed seda, et arendada oma suhet Jumalaga.
Tahad, et su usk tõuseks oma tippu,
usladusse Jumala suhtes.
Nii juhtus Aabrahamiga.
Ta kuulis taas neid sõnu: 'Lech lecha!'
Kui ta neid sõnu esimest korda kuulis ja oli alles Aabram,
läks ta Kaananimaale,
tõotatud maale, mida ei kutsutud veel Iisraelimaaks.
See oli 'aliya', 'tõus' Iisraeli maale.
Iisraelimaale alati 'tõustakse'.
Aga nüüd läks Aabraham üles Moorija mäele.
Sinna ehitas Taaveti poeg Saalomon templi.
Sinna pidi tulema Messias.
Seal pidi Iisraeli rahvas kannatama ja Jumal pidi nad pagulusse saatma.
Sinna pidi Jumal Iisraeli tagasi tooma
ja taastama oma rahva sellel mäel ja selles linnas,
nagu Ta oma Sõnas on öelnud.
Nii, kallid vennad ja õed,
peame Aabrahami usust eeskuju võtma.
Ta ei kaotanud usku ka siis,
kui langes lõksu, kui Saara talle Haagari naiseks andis.
Saara nimi oli siis veel Saarai.
Hiljem andis Jumal talle ka tähe 'he',
nagu Aabrahamile, kui Aabramist sai Aabraham,
"paljude rahvaste isa".
Seejärel lubas Jumal ka Ismaeli õnnistada,
kuid Aabrahamil jäi midagi mõistmata.
Jumal andis talle uue nime tema naisele nimeks Sarah.
Sellest algas uus elu.
Jumal lubas anda talle poja Saaraga.
Sellest pojast pidi saama tõotuse poeg.
Miski pole Issandale võimatu.
Nagu need sõnad, mis prohvet Saamuel ütles Vaimus.
Ükski neist ei varisenud maha.
Kas Issandale on midagi võimatut?
Ei, vaid kõik, mis Ta on öelnud, teostub.
Ta otsib endale inimesi, kes selle vastu võtavad.
Kui oled "sünnitanud Ismaeli", ehk teinud midagi lihas,
kui oled teinud vea või isegi pattu,
siis nüüd on aeg naasta!
Jumal uuendab meid.
Tal on meie jaoks uus elu ja tulevik.
Ta tahab, et meie usk kasvaks päev päevalt
ning "usust usku" ja "aust ausse".
Nii juhtus Aabrahamiga, ja usun, et nii läheb ka meiega.
Seepärast teen ka seda saadet.
Tähtis pole see, kuhu elu meid viinud on,
vaid see, mida Jumal ütleb.
See, mida Jumal ütleb, muudab meie elud.
See uuendab meid seestpoolt.
Kiida, mu hing, Issandat,
ja kogu mu sisemus Tema püha nime.
Loeme seda psalmi. Kiitus Issandale!
Usun, et see tuntud psalm õnnistab teid täna.
See on teile õnnistuseks.
Psalm 103 -
"Kiida, mu hing, Issandat,
ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved.
Tema lunastab su elu hukatusest
ja ehib sind helduse ja halastusega nagu pärjaga
Tema täidab su suu heaga, et su iga saab uueks nagu kotkal.
Issand teeb õigust
ja mõistab õiglast kohut kõigile, kellele liiga tehakse."
Pidagem seda meeles, sõbrad!
Arendagem oma suhet Jumalaga,
nagu meie isa Aabraham,
isegi kui see on raske ja isegi kui oleme langenud.
Tõuskem julgelt, sest Jumal on hea!
Ta tahab teha meile head ja õpetada meid uskuma.
Ka raskuste mõte pole meile kahju teha.
"Sinu Seaduse armastajail on suur rahu
ja nad ei komista." Nii ütleb Taaveti laul 119.
Vahel kohtame väljakutseid, mitte seepärast, et komistasime,
vaid et kasvaks meie usaldus Jumala suhtes.
Mõistame, et Jumal on kõikvõimas.
See on meile isiklikuks tunnistuseks.
Võtke seda tõsiselt!
Ma ei valinud tänast teemat juhuslikult.
"Iisaki sidumine" ehk 'Akedat Yitzhak' räägib Messias Jeesusest.
See kõnetab kogu Iisraeli ja kogu maailma.
Jeesus on rahvaste valgus ja oma rahva kirkus.
Valisin selle, sest tahtsin teie usku kinnitada.
Teie usk Messias Jeesusesse pole asjatu ja tühja läinud,
vaid see annab teile tõelise elu,
kuigi teised teie ümber naeravad,
ja olukorrad kahtlevad teie usus.
Ka olukorrad kõnetavad.
Elusündmused esitavad meile väljakutseid:
"Kus su Jumal on?"
"Jumal andis sulle Iisaki ja võtab ta nüüd ära?"
Ei, vaid Ta katsub läbi su usaldust.
Vastupidi. Ta tahab kasvatada su elus Iisakit, naeru.
Ta tahab lisada meie südamesse rõõmu
ja näitab, et Jumal on meie Isa, kes tahab meie parimat.
"Maitske ja vaadake,
et Issand on hea."
Palvetan kohe teie eest. Usun, et saate Püha Vaimu võidmise.
Tunnen siin Püha Vaimu ligiolu.
Palvetagem.
Ehk vajate tervenemist, vabanemist või vaimset läbimurret.
Palvetan Issanda Jeesuse nimel,
et Püha Vaimu võidmine purustaks kõik ikked,
nagu ütleb Jesaja 10:27,
et terveneksite nii hinges kui ihus,
saaksite vaimse läbimurde,
ja sellise suhte Jumalaga nagu oli Aabrahamil.
Et tunnetaksite tõe ja tõde teeks teid vabaks.
Et usaldaksite Jumala Sõna.
Täitku teid Jumala vägi, armastus ja võidmine!
Palun teile Püha Vaimu ristimist ja Jumala väge teie ellu.
Kuulutan täielikku tervenemist teile ja teie lähedastele,
Messias Jeesuse nimel.
Kallid vennad ja õed, aitäh, et kuulasite mu õpetust.
Jagage seda ka teistega. See on kõigi jaoks.
Armastan teid. Olen Oren Lev-Ari, ühe Jeruusalemma koguduse pastor.
Jumal õnnistagu teid
ja aidaku teil kasvada edasi täiusliku usu suunas.
Messias Jeesuse nimel, aamen!
Tõlge: Monika Jaaguri